സമുദായ ശാക്തീകരണത്തിന് രാഷ്ട്രീയ അധികാരം അനിവാര്യം: ടി.പി. ശ്രീനിവാസന് ആലുവ: ജനാധിപത്യ വ്യവസ്ഥിതിയില് രാഷ്ട്രീയശബ്ദം നേടേണ്ടത് അത്യാവശ്യമാണെന്നും ശരിയായ അജണ്ടയും നേതൃത്വവും ഉണ്ടെങ്കില് മുന്നാക്ക സമുദായങ്ങള്ക്ക് അത് നേടാനാകുമെന്നും മുന് അംബാസഡര് ടി.പി. ശ്രീനിവാസന് പറഞ്ഞു. മുന്നാക്ക സമുദായങ്ങള് നേരിടുന്ന വെല്ലുവിളികളെക്കുറിച്ച് ഡെമോക്രാറ്റിക് സോഷ്യല് ജസ്റ്റിസ് പാര്ട്ടിയുടെ പ്രവാസി വിഭാഗമായ മുന്നോട്ട് സംഘടിപ്പിച്ച വെബിനാറില് സംസാരിക്കുകയായിരുന്നു അദ്ദേഹം. മന്നത്ത് പത്മനാഭന്റെ കാലംമുതല് ആവശ്യം വന്നപ്പോഴെല്ലാം നായര് സമുദായം രാഷ്ട്രീയമായി ഇടപെട്ടിട്ടുണ്ടെന്നും സംഘടനയിലൂടെ സ്വയം ശാക്തീകരിക്കണമെന്ന് ശ്രീനാരായണഗുരുപോലും ആഹ്വാനം ചെയ്തിരുന്നുവെന്നും അദ്ദേഹം പറഞ്ഞു. രാഷ്ട്രീയ സാന്നിദ്ധ്യമില്ലെങ്കില് ഇന്നത്തെ സ്ഥിതിയില് അവഗണിക്കപ്പെടും. ഡി.എസ്.ജെ.പി പ്രസിഡന്റ് കെ.എസ്.ആര്. മേനോന് മോഡറേറ്ററായിരുന്നു. ഡോ. പി. ബാലശങ്കര്, നടന് ജെ.പി. തകഴി, ഹരികുമാര് മേനോന്, കാളിദാസ് മേനോന്, ജയരാജ് മനഴി, രാജേഷ് നായര്, സി.പി. ബിജു, ശ്രീരാജ് കുവൈറ്റ്, പ്രശാന്ത് നമ്ബ്യാര്, വിജയകുമാര് പിള്ള, സോമനാഥന് കല്ലായില് എന്നിവര് ഉള്പ്പെടെ നൂറ്റമ്ബതിലേറെപ്പേര് പങ്കെടുത്തു.